Diari Oficial de la Generalitat Valenciana


Sumari del DOGV 6202, del 09-02-2010 (2010/928)

RESOLUCIÓ de 13 de gener de 2010, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret d'utilitat pública de la línia elèctrica denominada: Reforma y conversió a línia aèria subterrània D/C LA-100 de LAMT 20 kV Marjal, entre el sector APD 8 i el polígon industrial Los Vasalos, en el terme municipal d'Onil. Expedient número ATLIRE/2007/98/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/928


Data del document
:   13-01-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 13 de gener de 2010, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement, en concret d'utilitat pública de la línia elèctrica denominada: Reforma y conversió a línia aèria subterrània D/C LA-100 de LAMT 20 kV Marjal, entre el sector APD 8 i el polígon industrial Los Vasalos, en el terme municipal d'Onil. Expedient número ATLIRE/2007/98/03. [2010/928]  
Per Resolució d'este Servici Territorial d'Energia de 18 de desembre de 2007, es va sotmetre a informació pública conjunta la sol·licitud d'autorització administrativa, aprovació del projecte d'execució, reconeixement, en concret, d'utilitat pública i la relació concreta i individualitzada de béns i drets afectats per la referida línia elèctrica, després de la petició prèvia a l'empara del que preveu l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SA, i els anuncis es publiquen en el Diari Oficial de la Comunitat Valenciana amb data 21 de febrer de 2008, en el Butlletí Oficial de la Província d'Alacant amb data 18 de febrer de 2008 i en el diari El Mundo amb data 29 de febrer de 2008, i també en el tauler d'anuncis de l'Ajuntament d'Onil.  
Durant el període d'informació pública, s'han remés separates del projecte, a l'Ajuntament d'Onil, la Diputació Provincial d'Alacant (Servici de Carreteres), la Conselleria de Medi Ambient, Aigua, Urbanisme i Habitatge i Telefónica.  
Es van presentar les al·legacions que a continuació s'indiquen:  
Al·legació núm. 1: Vicente Santonja Peris, José M. Santonja Peris i Luis Santonja Peris (finca número 32), que van manifestar substacialment el següent:  
Que la línia discórrega soterrada pel traçat dels vials definits pel planejament vigent i que en el cas que no s'atenga a l'anterior, el pal es desplace a la divisòria amb les parcel·les limítrofes.  
Traslladada la mencionada al·legació a la beneficiària, esta va manifestar el següent:   
1. El projecte en qüestió, la finalitat del qual és la de millorar la qualitat de subministrament en la zona, ha sigut redactat pel tècnic competent, i es complixen les condicions legal i reglamentàriament establides, d'acord amb la legislació vigent.  
2. Respecte a la sol·licitud de soterrament, a més de provocar la implantació de noves afeccions sobre finques no afectades amb data de hui, vulneraria el que preveu l'article 57 de la Llei 54/1997, així com el que preveu l'article 161.2 b i c del Reial Decret 1955/2000.  
3. Que respecte al suport ubicat en l'interior de la finca, l'interés del projecte ha sigut el de no crear majors afeccions o perjuís per a altres finques, per la qual cosa en el seu disseny s'ha intentat aprofitar en els trams en què ha resultat possible legalment, la servitud de línia existent, i s'opta per la seua reforma. El suport que indiquen els al·legants ja existix i la seua ubicació és aprofitada per a col·locar-ne un altre en la seua substitució. Per la qual cosa modificar la ubicació provocaria tècnicament el canvi de la servitud sobre altres finques.   
Al·legació núm. 2: Juan Carrillo Tomás (finca número 22), que manifesta substancialment el següent:  
Que dóna la conformitat, amb la condició que es tinga en compte l'existència en la finca d'una bassa, un pou d'aigua i una tanca, a l'hora d'executar les obres i es respecten les distàncies als mencionats elements. Així mateix, en el cas que s'haguera de realitzar una variació de la línia, tots els costos siguen a càrrec d'Iberdrola.  
Donat l'oportú trasllat a la beneficiària, esta va manifestar el següent:   
1. El projecte en qüestió la finalitat del qual és la de millorar la qualitat de subministrament en la zona, ha sigut redactat pel tècnic competent, i es complixen les condicions legal i reglamentàriament establides, d'acord amb la legislació vigent.  
2. Es tenen per efectuades les manifestacions respecte a la bassa i al pou d'aigua.  
3. Que, respecte a les despeses d'una variació futura de la línia, ens remetem a la legislació vigent i més concretament al que establix el Reial Decret 1955/2000.  
Al·legació núm. 3: María Luisa Martí Blanquer i Ricardo Vidal Francés, (finques números 2, 9 i 24), que manifesten substacialment el següent:  
Que les servituds de pas establides pel projecte poden perjudicar i, fins i tot, deixar inedificables parcel·les per les quals discorre, i se sol·licita que esta s'implante sobre camins públics o privats al costat dels polígons APD-08 i APD-07 i per la carretera CV-802 o pel futur vial del PGOU d'Onil.  
Donat l'oportú trasllat a la beneficiària, esta va manifestar el següent:   
1. El projecte en qüestió, la finalitat del qual és la de millorar la qualitat de subministrament en la zona, ha sigut redactat pel tècnic competent, i es complixen les condicions legal i reglamentàriament establides, d'acord amb la legislació vigent.   
2. La mencionada línia elèctrica té com a finalitat millorar la qualitat del subministrament en la zona i l'interés de la beneficiària i del projecte de què se sol·licita l'aprovació és no crear majors afeccions o perjuís per a altres finques. En el seu disseny s'ha intentat aprofitar en els trams en què ha resultat possible legalment, la servitud de línia existent i s'opta per la seua reforma en compte d'establir una nova línia, per la qual cosa si s'acull la proposta dels al·legants, a més de provocar implantació de noves afeccions sobre finques no afectades amb data de hui, vulneraria el que preveu l'article 57 de la Llei 54/1997, així com el que preveu l'article 161.2 b i c del Reial Decret 1955/2000.  
Posteriorment, es va advertir que en la Resolució de 18 de desembre de 2007, per la qual se sotmetia a informació pública conjunta la sol·licitud d'autorització administrativa, aprovació del projecte d'execució, reconeixement, en concret, d'utilitat pública i la relació concreta i individualitzada de béns i drets afectats de la referida línia elèctrica, contenia diversos errors materials en la relació de béns i drets afectats pel projecte que es va annexar a l'esmentada resolució.  
Per tot el que s'ha exposat i segons el que establix l'article 105.2 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, que permet a les administracions públiques modificar, en qualsevol moment, els errors materials, aritmètics o de fet continguts en els seus actes, i en virtut de les facultats que es conferix als Servicis Territorials d'Energia, en l'article 28 del Decret 117/2007, de 27 de juliol, pel qual s'aprova el Reglament Orgànic i Funcional de la Conselleria d'Infraestructures i Transport, este Servici Territorial d'Energia va acordar publicar novament la informació pública, per mitjà de la Resolució de 19 d'octubre de 2009, de correcció d'errors, amb la relació de béns i drets afectats correcta, el text íntegre de la Resolució de 18 de desembre de 2007, per la qual se sotmetia a informació pública conjunta la sol·licitud d'autorització administrativa, aprovació del projecte d'execució i reconeixement, en concret, d'utilitat pública de la línia elèctrica denominada: Reforma i conversió a línia aèria subterrània D/C LA-100 de LAMT 20 kV Marjal, entre el sector APD 8 i el polígon industrial Los Vasalos, en el terme municipal d'Onil (Alacant), i els anuncis es publiquen en el Diari Oficial de la Comunitat Valenciana amb data 17 de novembre de 2009, en el Butlletí Oficial de la Província d'Alacant amb data 3 de novembre de 2009 i en el diari La Verdad amb data 18 de novembre de 2009, i també en el tauler d'anuncis de l'Ajuntament d'Onil.  
Durant el nou període d'informació pública, no es van presentar al·legacions.   
Vist, que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte disposa d'una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament, este Servici Territorial ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: municipi d'Onil.  
Número d'expedient: ATLIRE/2007/98/03  
Característiques principals:  
Tensió: 20 kV  
Longitud: LAMT 1559 metres i LSMT 698 metres.  
Conductors: tram aeri LA 100, tram subterrani BHGH-W4-TX-271 mm².  
Aïllament: U-70 BS.  
Origen i final: s'inicia en el suport número 1 del projecte en el sector APD 8, i finalitza en el suport número 15 del projecte, en el polígon industrial Els Vasalos, i continua la línia en simple circuit pels carrers d'este.  
Pressupost: 212.679,98 euros.  
La present autorització en cap cas es concedirà amb drets exclusius d'ús i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.   
La present autorització s'atorga sense perjuí de tercers i es deixen fora de perill els drets particulars.  
Segon  
Aprovar el projecte d'execució de la instal·lació elèctrica amb l'establiment, en qualsevol cas, de les prescripcions següents:  
1. En tot moment s'haurà de complir tot el que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada amb les variacions que, si és el cas, se sol·liciten i s'autoritzen.  
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al reconeixement definitiu i l'alçament de l'acta de posada en servici de les instal·lacions sense el requisit del qual no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª, 46550 València) en el termini d'un mes, comptador des de l'endemà de la notificació de la present, de conformitat amb el que establixen els articles 114 i 115 de la Llei 4/99 de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 13 de gener de 2010.- El cap del Servici Territorial d'Energia, p. a., el cap de la Sección d'Energia: Rafael Muñoz Gómez.  
Relació concreta i individualitzada de béns i drets afectats del projecte: reforma i conversió a doble circuit de LAMT Marjal entre el sector APD núm. 8 i el polígon industrial Los Vasalos d'Onil  
  
\* \* \* \* \* \* \* \*   
Relación concreta e individualizada de bienes y derechos afectados del proyecto: reforma y conversión a doble circuito de LAMT Marjal entre el sector APD nº 8 y el polígono industrial Los Vasalos de Onil  
